**INSTAGRAM IJTIMOIY TARMOG‘IDAGI "INFINBANK" AJ SAHIFASIGA OBUNA BO‘LISH UCHUN YUTUQLI O‘YIN O‘TKAZISH QOIDALARI**

1. **Umumiy qoidalar**

1.1. Mazkur qoidalar INFINBANK ilovasida ro‘yxatdan o‘tish va "Infinbank" AJ-ning ijtimoiy tarmoqlardagi sahifalariga obuna bo‘lish (keyingi o‘rinlarda aksiya deb yuritiladi) uchun o‘yin o‘tkazish tartibi, shartlari, joyi va vaqtini belgilaydi.

1.2. Tashkilotchilar: АО «InFinBank» (keying o’rinlarda – Bank).

1.3. Aksiya o‘tkaziladigan hudud - O‘zbekiston Respublikasi.

1.4. Aksiya kunlari:

2024-yil 25-noyabrdan 24-dekabrgacha.

1. **Aksiya ishtirokchilari**

* 1. Aksiyada faqat jismoniy shaxslar (keyingi o‘rinlarda - ishtirokchi) ishtirok etishi mumkin, Bank xodimlari va ularning yaqin qarindoshlari bundan mustasno.
  2. Ushbu aksiyada ishtirok etish uchun ishtirokchi Bankning Instagram ijtimoiy tarmog‘idagi sahifasiga obuna bo’gan bo‘lishi kerak.
  3. Aksiyada ishtirok etish ishtirokchilarning ushbu Qoidalarga to'liq roziligini bildiradi.
  4. Aksiya ishtirokchisi ushbu Qoidalarga rioya qilmagan taqdirda, ishtirokchi aksiyada ishtirok etish va sovrinni olish huquqini yo’qotadi. Sovrinlarni olish uchun aksiya ishtirokchilari ushbu Qoidalarga muvofiq aksiyaning amal qilish muddati davomida sovrinlarni olganligini tasdiqlovchi hujjatlarni imzolash paytigacha ulardan talab qilinadigan barcha harakatlarni bajarishlari shart.

1. **Aksiyada ishtirok etish shartlari**

* 1. Aksiyada ishtirok etish uchun ishtirokchilar:
* Bankning Instagram sahifasiga obuna bo’lish;
* Do’stni belgilash;
* Bankning tug’lgan kuni munosabati bilan tabriklab izoh qoldirish
  1. Aksiyada ishtirok etish ishtirokchilarning ushbu Qoidalarga to'liq roziligini bildiradi.

Sovrinni olish uchun aksiya ishtirokchilari ushbu Qoidalarga muvofiq aksiyaning amal qilish muddati davomida sovrinni olganligini tasdiqlovchi hujjatlarni imzolash paytigacha ulardan talab qilinadigan barcha harakatlarni bajarishlari shart

* 1. Sovrinni olish huquqini uchinchi shaxslarga berish taqiqlanadi.
  2. Ushbu aksiya bo‘yicha o‘yin bosqichlaridan birining g‘olibi uning keyingi bosqichlariga qo‘yilmaydi, shuningdek, ushbu aksiya doirasida ikki yoki undan ortiq sovrin olish huquqiga ega emas.

1. **Mukofot jamg’armasi:**

4.1. G‘oliblarni quyidagi sovrinlar kutmoqda:

• Iphone 16 pro max smartfoni - 1 dona;

• Iphone 15 pro smartfoni - 1 dona;

• Aqlli dinamik Yandex Station Max - 1 dona;

• Aqlli dinamik Yandex Station Duo Maks - 1 dona;

• Airpods simsiz quloqchinlari - 7 dona.

Barcha sovrinlar aksiya g'olibiga yangi va soz holatda, belgilangan maqsadda foydalanishga tayyor holda topshiriladi. Sovrinlarning sifati va ishlashi bo'yicha kafolatlar ishlab chiqaruvchi tomonidan taqdim etiladi.

4.2. Ushbu aksiyada mukofot (sovrin) olinishi bilan bog’liq barcha tegishli soliqlar va davlat budjetiga majburiy to‘lovlarni to‘lash aksiya tashkilotchisi tomonidan mustaqil ravishda O‘zbekiston Respublikasi Soliq kodeksi va qonun hujjatlarida belgilangan tartibda amalga oshiriladi.

4.3. G‘oliblar sovrinni almashtirish yoki mukofotning pul ekvivalentini talab qilishga, sovrinni qo‘shimcha haq to‘lash yoki qiymatdagi farqni qaytarish sharti bilan boshqa yuqori yoki pastroq qiymatga almashtirishga haqli emas.

1. **Aksiyani o’tkazish qoidalari va sovrinlarni o’ynash tartibi**

* 1. 2024-yil 29-noyabrdan boshlab har haftaning juma kunlari Bank tasodifiy sonlar generatori yordamida aksiya ishtirokchilari o‘rtasida sovrinlar o‘ynaladi.
  2. O'yin g'oliblari <https://commentpicker.com/> dasturida onlayn tarzda aniqlanadi.
  3. Tanlovning birinchi g‘oliblari 2024-yil 29-noyabrda e’lon qilinadi.
  4. Bank aksiya ishtirokchilari bilan yozma muzokaralar yoki boshqa aloqalarga kirishmaslik huquqini o‘zida saqlab qoladi, aksiyani o‘tkazishda yuzaga keladigan bahsli vaziyatlar bundan mustasno.
  5. Aksiyada ishtirok etish holati ishtirokchilar o‘z ism-shariflari, fotosuratlari va ular haqidagi boshqa materiallardan tashkilotchi tomonidan hech qanday haq to‘lamasdan reklama maqsadlarida foydalanilish mumkunligiga roziligini bildiradi.
  6. Bank o‘z xohishiga ko‘ra ushbu Qoidalarga har qanday o‘zgartirish va qo‘shimchalar kiritish huquqini o‘zida saqlab qoladi, bu o‘zgartirishlar kuchga kirishidan 3 (uch) ish kuni oldin oldin o‘zgartirishlar to‘g‘risidagi e’lonni [www.infinbank.com](http://www.infinbank.com) saytida, INSTAGRAM sahifasida oldindan joylashtiradi. Bank sovrinlar ro‘yxati va miqdorini o‘zgartirish yoki kengaytirish huquqiga ega. Bank ishtirokchining aksiyada ishtirok etishi munosabati bilan yuzaga kelishi mumkin bo‘lgan zararlarni, chiqimlarni va boshqa har qanday xarajatlarni to’lamaydi va qoplamaydi.
  7. Bank yutuqdan foydalanishning butun davri davomida yutuq sohibining sog‘lig‘iga (hayotiga) yoki uchinchi shaxslarning mol-mulkiga, sog‘lig‘iga yoki hayotiga yetkazilgan zarar uchun hech qanday javobgarlikni o‘z zimmasiga olmaydi.
  8. Ushbu aksiya davomida yuzaga kelishi mumkin bo‘lgan barcha nizo va kelishmovchiliklar Bank va aksiya ishtirokchisi o‘rtasidagi xayrixohlik va o‘zaro tushunish asosida muzokaralar yo’li bilan hal qilinadi. Kelishuv bo‘lmagan taqdirda, nizo O‘zbekiston Respublikasining amaldagi qonunchiligiga muvofiq Bank joylashgan yerdagi sudda ko‘rib chiqiladi.
  9. G‘oliblar rad etgan taqdirda, Bank <https://commentpicker.com/> maxsus dasturi yordamida g‘olib sovrinni rad etgan va/yoki ushbu Qoidalarda nazarda tutilgan muddatda sovrinni olmagan taqdirda ushbu aksiyaning 3 nafar ishtirokchisini qo‘shimcha ravishda zaxira nomzodlar sifatida belgilaydi.
  10. O‘tkazilgan aksiya natijalari, g‘oliblarni aniqlash tartib-taomillari bo‘yicha Bank bayonnomasi rasmiylashtiriladi.
  11. G‘oliblar nomi Bankning rasmiy korporativ kanallari va ijtimoiy tarmoqlarida e’lon qilinadi.
  12. Sovrin g‘olibiga Bank ijtimoiy tarmoqlarda yoki uning telefon raqamiga bildirishnoma yuboradi.
  13. Ishtirokchi tomonidan aksiya shartlariga rioya qilmaslik oqibatlari uchun Bank javobgar bo‘lmaydi.
  14. Sovrinlar onlayn tarzda o‘ynaladi.

1. **Sovrinlarni olish tartibi va muddatlari**

6.1 G‘olib bank tomonidan yutuq yutganligi to‘g‘risida xabardor qilingan kundan boshlab 10 (o‘n) ish kuni ichida Sovrinni olish uchun shaxsini tasdiqlovchi hujjatning asl nusxasi bilan Bankka tashrif buyurish majburiyatini oladi.

6.2. Sovrinni G‘olibga topshirish G‘olib va Bankning vakolatli vakili tomonidan imzolangan topshirish- qabul qilish dalolatnomasi asosida amalga oshiriladi.

6.3. Bankning sovrinni g‘olibga topshirish bo‘yicha majburiyatlari ular ishtirokchiga topshirilgan va topshirish- qabul qilish dalolatnomasi imzolangan paytdan boshlab bajarilgan hisoblanadi.

6.4. Sovringa egalik huquqi sovrin topshirilgan paytdan boshlab g‘olibga o‘tadi.

6.5. Sovrin taqdimoti jamoatchilik va ommaviy axborot vositalarini jalb etgan holda tantanali ommaviy tadbir sifatida tashkil etilishi mumkin.

.

1. **Aksiya ishtirokchilarini aksiya o‘tkazish shartlari, aksiya o‘tkazilishini to‘xtatib turish yoki muddatidan oldin to‘xtatish to‘g‘risida xabardor qilish tartibi**

7.1. Aksiya ishtirokchilarini uni o‘tkazish shartlari va tartibi to‘g‘risida xabardor qilish Bank sahifasida, ijtimoiy tarmoqlarda, Internetda, ommaviy axborot vositalarida va kontekstli reklamalarda reklama postlarini joylashtirish orqali amalga oshiriladi.

7.2. Ushbu aksiya haqida batafsil ma’lumot, shuningdek, Aksiya qoidalari Bankning rasmiy korporativ veb-sayti: [www.infinbank.com](http://www.infinbank.com) , "Yangiliklar" bo‘limida joylashtiriladi.

7.3. Aksiya haqida batafsil ma’lumotni Bankning ishonch telefoni orqali ham olish mumkin: (+998 71) 202-50-60, 1214 qisqa raqami orqali.

7.4. Aksiyani o‘tkazish muddatidan oldin to‘xtatilgan, uning muddatlari uzaytirilgan yoki Qoidalarga o‘zgartirish kiritilgan taqdirda, tegishli ma’lumotlar Bankning rasmiy korporativ veb-sayti: [www.infinbank.com](http://www.infinbank.com) "Yangiliklar" bo‘limida joylashtiriladi.

7.5. Shaxsiy ma'lumotlar to'g'risidagi qonun hujjatlari talablariga muvofiq, Ishtirokchi Bankning o'z faoliyatini amalga oshirish, ushbu qoidalar shartlarini Bank tomonidan bajarish, shuningdek O‘zbekiston Respublikasi qonun hujjatlariga zid bo‘lmagan boshqa maqsadlarda Bank tomonidan Ishtirokchining har qanday shaxsga doir ma’lumotlariga ishlov berilishi va ulardan foydalanilishiga Bankka muddatsiz rozilik beradi.